ชื่อไทย: ซิวแถบเหลือง
ชื่อสามัญ: Redstripe rasbora
ชื่อวิทยาศาสตร์: Rasbora pauciperforata 
วงศ์ (Family): Cyprinidae
ถิ่นกำเนิด: พบที่พรุคันธุลี จังหวัดสุราษฎร์ธานี และพรุโต๊ะแดง จนถึงประเทศมาเลเซีย 
รายละเอียด: เป็นปลาซิวที่มีขนาดใหญ่สุดความยาวประมาณ 5 เซนติเมตร สามารถเลี้ยงเป็นฝูงในตู้ปลาขนาดเล็กที่มีพรรณไม้น้ำ เป็นปลาที่พบน้อยในแหล่งน้ำธรรมชาติ มีรูปร่างลำตัวคล้ายกับปลาซิวผอมแต่ป้อมสั้นกว่า เกล็ดใหญ่ ครีบหลังและครีบก้นสั้นกว่าของปลาซิวผอม หัวและลำตัวมีสีเหลืองและมีแถบสีทองกับสีดำพาดตั้งแต่ส่วนท้ายของหัวด้านบนโดยแถบสีทองอยู่ด้านบน พาดกลางลำตัวมาจนถึงโคนครีบหาง ท้องและแก้มสีเงินวาว ด้านล่างลำตัวสีจาง ครีบใส ครีบหลังและครีบหางมีสีเหลืองทอง 
ประเภท (Catalogy): ปลาไทย